ลือให้แซด
ลือกันให้แซ่ดนายกระทิง&#8212;หญิงฟลอร์
9 ก.พ. 2553

ลือกันให้แซ่ดนายกระทิง—หญิงฟลอร์ 
...ตลาดหุ้นเปราะบาง ร่วงง่าย ลงได้ด้วย ต่างประเทศ อีกขาหนึ่งกลัวการเมือง ทำให้ไม่มี แรงซื้อ ช่วงสั้นๆ ดาวโจนส์สหรัฐ ขึ้นมา 2-300  จุด เดี่ยวลืมกลับมาซื้อใหม่ แต่ไปไหนได้ไม่ไกล  การลงทุนต้องระวังตลอดเวลาจนถึง 26 ก.พ.นี้ 
..ราคาทองคำโลกร่วงหนัก ผลจากเงิน ดอลลาร์สหรัฐแข็งค่าขึ้น ใครที่เบียดเสียดไปซื้อ ทองตู้แดงเยาวราช จะได้ใบจองไปนอนกอดก่อน ได้ทองจริงตามหลัง แต่ถ้าไม่อยากเสียเวลามีโบรกเกอร์ค้าทองย่าน|ตึกออซีซั่นส์ แค่โทร.สั่งเดลิเวอรีส่งทองแท่งถึงบ้าน 
...สุดท้ายแล้วคนซื้อ Q-CON (ควอลิตี้ คอนสตรัคชั่น โปรดัคส์)  ก็เป็นปูนซิเมนต์ไทย (SCC) อย่างที่ลือกันให้แซ่ด เปิดปากกวาดหุ้น จากกลุ่มแลนด์ แอนด์ เฮ้าส์ ไปฮุบ 51% ใช้เงิน 816 ล้านบาท รวม ตั้งโต๊ะรับซื้อจากรายย่อยเบ็ดเสร็จใช้เงินไม่ต่ำกว่า 1,000 ล้านบาท ได้ ธุรกิจอิฐมวลเบาไปต่อยอดธุรกิจ 
...ลือแม่นซะขนาดนี้ ตลาดหลักทรัพย์ ไม่มีถามซักแอะ SCC  ที่ว่าธรรมาภิบาลเจ๋ง ไม่ออกชี้แจงนักลงทุน ขนาดปะหน้ากัน “กานต์  ตระกูลฮุน” เอ็มดี ไม่มีหลุดและยังหลบ  โชคดีที่หุ้นแขวน SP ไม่ได้ ซื้อขาย ไม่งั้นรายใหญ่-รายย่อย ได้เสียจากข่าว 
...ส่วนหุ้น Q-CON ที่แลนด์ แอนด์ เฮ้าส์ กั๊กอยู่ 21% น่าคิด  ถ้าเก็บย่อมมีเป้าหมายการร่วมธุรกิจระหว่างกลุ่มแลนด์ฯ กับ SCC  ราคาหุ้นครอบครัวนี้ถึงได้วิ่งกันทุกตัว
..หุ้น SICCO (บง.สินอุตสาหกรรม) และ SSEC (บล. ซิกโก้)  วิ่งแรงแซงตลาด เก็งกำไรแบงก์ไทยพาณิชย์ผู้ถือหุ้นใหญ่ ใกล้ปิดการ ขายหุ้น SICCO เร็วๆ นี้